b'\n_START_ARTICLE_\nVera Polj\xc5\xa1ak\n_START_SECTION_\n\xc5\xbdivljenje in delo\n_START_PARAGRAPH_\nVera Polj\xc5\xa1ak se je rodila v dru\xc5\xbeini zidarja Zvonimirja Pertota. V \xc4\x8dasu fa\xc5\xa1izma je obiskovala osnovno \xc5\xa1olo Battistig v Barkovljah. Po kon\xc4\x8dani 2. svetovni vojni je v Trstu kon\xc4\x8dala slovensko osnovno \xc5\xa1olo in leta 1952 maturirala na slovenskem u\xc4\x8ditelji\xc5\xa1\xc4\x8du. Od leta 1953 je pou\xc4\x8devala na slovenskih osnovnih \xc5\xa1olah na Tr\xc5\xbea\xc5\xa1kem, nazadnje v Barkovljah. Tu je \xc5\xbee od osnovne \xc5\xa1ole pela pri cerkvenem pevskem zboru. Leta 1982 je postala \xc4\x8dlanica Me\xc5\xa1anega pevskega zbora Milan Pertot-Barkovlje in odbornica pri barkovljanskem kulturnem dru\xc5\xa1tvu. ve\xc4\x8d let je sodelovala pri mladinski reviji Galeb. Leta 1979 je pri Zalo\xc5\xbebi tr\xc5\xbea\xc5\xa1kega tiska iz\xc5\xa1la njena zbirka otro\xc5\xa1kih sestavkov Zgodbe iz torbice. Ve\xc4\x8d let je bila tudi sodelavka Radia Trst A pri radijskih oddajah Radio za \xc5\xa1ole'